তৃতীয় সংখ্যায় নানা শিল্প-মাধ্যমের ওপর প্রবন্ধ লেখানো হয়েছে সেই সেই দিকের দিকপাল শিল্পীদের দিয়ে। লিখলেন সাহিত্য বিষয়ে সুজিত সরকার, সংযম পাল, তসলিমা নাসরিন, তরুণ মুখোপাধ্যায়, তপোমন ঘোষ। ছবির ওপর লেখা দিলেন শুভাপ্রসন্ন ও রবীন মণ্ডল, গান নিয়ে পণ্ডিত দীননাথ মিশ্র ও স্বাগতালক্ষ্মী দাশগুপ্ত; নাটক-সংক্রান্ত গদ্যে শাঁওলি মিত্র, হরিমাধব মুখোপাধ্যায় ও বিজয়লক্ষ্মী বর্মন; আবৃতি-শিল্পের আলোচনা করলেন দেবদুলাল বন্দ্যোপাধ্যায় ও উৎপল কুণ্ডু; চলচ্চিত্রের কথা বললেন লীনা চাকী ও সৌমিত্র দস্তিদার; লোক-সংস্কৃতি প্রসঙ্গে প্রণব চৌধুরী, ইন্দ্রানী ঘোষাল আর লিপি চক্রবর্তী। এদের মধ্যে পণ্ডিত দীননাথ মিশ্র, স্বাগতালক্ষ্মী দাশগুপ্ত ও দেবদুলাল বন্দ্যোপাধ্যায়ের লেখা তিনটে তাদের সাক্ষাৎকার থেকে তৈরি করা।